Hrvatski jezik (ponedjeljak, 16. ožujka 2020.)

**Zagrebačka škola crtanog filma**

Zadatak i upute za rad:

* Na temelju prikazanoga predavanja o *Zagrebačkoj školi crtanog filma* izraditi umnu mapu s najvažnijim činjenicama koje ste saznali. (Video se nalazi i na youtube stranici Škole za život, stoga ga možete ponovno pogledati ondje.)
* Pri izradi umne mape poslužit će vam i fotografije priložene u ovom word dokumentu, a koje sadrže tekst iz čitanke s nekim dodatnim podatcima (fotografije s tekstom nalaze se na sljedećim dvjema stranicama).
* Umna mapa treba sadržavati sljedeće informacije:

vrijeme djelovanja Zagrebačke škole crtanog filma, njezina prepoznatljiva obilježja, najznačajnije predstavnike (autore), najpoznatiji crtani lik nastao u toj školi i njegov idejni tvorac, crtani film iz škole koji je dobitnik Oscara (autor i godina).

* Umnu mapu izradit ćete u bilježnici iz hrvatskoga jezika, a zatim ćete ju fotografirati te tu fotografiju priložiti u komentar ispod objave u kojoj je postavljen zadatak.
* Potrudite se biti uredni i kreativni, čitko i jasno napisati dijelove umne mape te ih istaknuti različitim bojama ili oblicima.
* Rok za izvršavanje ovoga zadatka jest do 17. ožujka u 17 sati.

Sretno u izvršavanju zadatka!

Učiteljica Darja

